***איפא לבלות בוילנה בערב***

**מועדונים**

**BRODVEJUS**  בעיר העתיקה, מקום עם מוזיקה טובה ואוירה נעימה. תערובת של מקומיים עם זרים. בחלק מהערבים יש גם מוזיקה חיה עם להקות רוק או פופ מקומיות. המקום מורכב מרחבה עם שולחנות +רחבת ריקודים וקומה שניה לאלה שרק רוצים לשבת לצפות...מוזיקה טובה ומחירים סבירים. מחיר הכניסה בסופי שבוע נע בין 1.50 יורו עד 9.00 יורו.

**PABO LATINO** בכניסה לעיר העתיקה, מורכב משלוש אולמות ריקודים, הרבה מוזיקה לטינית והרבה צעירים וצעירות שבאים לראות ולהראות...מוזיקה טובה בדרך כלל עם DJ אבל לעיתים גם הופעות חיות. מקום פופולרי. מחיר הכניסה בסופי שבוע נע בין 4.50 יורו עד 9.00 יורו

**NERINGA** ברחוב הראשי גדימינו, מועדון לפנויים ופנויות בעיקר, בקומת המרתף של המלון באותו שם. מוזיקה טובה בהתאם לאופי האורחים. רוב גדול לנשים שבאות בחבורות קטנות להעביר זמן ואולי גם למצוא ידיד...מחירי המשקאות סבירים ועלות הכניסה היא כ 3 יורו.

 **OPIUM** נמצאת מעל מסעדה בשם ברוס לי למי שיתקשה למצוא...מוזיקה טובה עם מערכת קול מעולה ו DJ ידוע. בימי חמישי מוזיקת גאז , בימי שישי ושבת רוב הלקוחות הם בגיל 35 - 50 ומוזיקה שמתאימה לקהל כזה. דמי כניסה כ 3 יורו.

**SALENTO DISCOPUB** מאופיין במוזיקה ספרדית ואיטלקית. מקום מומלץ גם בשל היחודיות שלו, האוירה ומסיבות עם נושא שונה כל ערב. מחיר כניסה כ 7 יורו

**TAMSTA**  מקום מיוחד למי שמחפש מוזיקה חיה בסגנונות שונים מגאז ועד רוק המקום נותן במה ללהקות שונות וכן ערב מיוחד פעם בחודש שבו האורחים יכולים להצטרף לאומנים. מחיר הכניסה תלוי במופע - לפעמים חינם ואם לא טווח המחירים בין 1.5 ועד 9 יורו.

למי שמחפש קזינו - העיר מוצפת בהן, חייבים רישום מוקדם ודרכון.

בארים קיימים כמעט בכל פינה ומחירי המשקאות סבירים בהחלט.

בילוי נעים!

מני מוטולה